als_Latn dik_Latn sag_Latn
Mijëra matës inteligjentë energjie që këtë vit
Tiranë – Gjatë këtij viti do të vendosen rreth 40 mijë matës energjia inteligjentë.
Operatori i Shpërndarjes së Energjisë elektrike do të investojë rreth 4.46 miliardë lekë.
“Me fondet e përbashkëta të projektit të Bankës Botërore dhe OSHEE-së parashikohet që këtë vit të investojmë 4,46 miliard lekë. Do mund të kryejmë sistemimin e rrjetit të tensionit të ulët për 20 mijë klientë, instalimin e 40 mijë matësve inteligjent, 150 kilometër linja kabull ABC, rikonstruktim dhe ndërtim të 180 kabinave, 15 fidra të tensionit të mesëm”, thotë drejtori i OSHE-së, Ardian Çela.
Dy janë zonat pilot që do të vendosen fillimisht 40 mijë matës inteligjent, Tirana dhe Durrësit, kryesisht rrethinat e tyre atje ku edhe humbet shumica e energjisë elektrike. “Janë zona të cilat rezulton se kanë humbjet më të mëdha të energjisë elektrike. Një test paraprak për të arritur gradualisht në objektivin e deklaruar që brenda disa vitesh të kemi shtrirjen e këtyre sistemeve moderne të matjes tek të gjithë konsumatorët”, u shpreh Çela.
Ai tha se OSHEE-ja do të investojë 5,3 miliardë lekë të tjera, ndërkohë do të fuqizohen dhe rikonstruktohen 15 nënstacione, rikonstruksion i linjave të tensionit të mesëm 35 kV, rrjet shpërndarës 20 kV, kabina transformatorësh dhe rikonstruksion rrjetit 10/6 kV.
“Në bashkëpunim me USAID kemi patur mundësinë të eksperimentojmë një projekt pilot për kontrollin e fiderave. Verifikimi i konsumatorëve, konstatimi i rasteve të vjedhjeve, pastrimi i rrjetit nga lidhjet e parregullta dhe stabilizimi i ngarkesës në transformator bën që humbjet të uleshin në këtë fider nga 51% në 32%. Këtë projekt pilot, tanimë do ta shtrijmë në të gjithë territorin. Do të marrim në kontroll fiderat në çdo zonë. Do të ketë një bilanc të detajuar të energjisë së futur, asaj të faturuar dhe humbjeve. Punonjës konkret të OSHEE-së do të jenë përgjegjës për çdo fider. Do të ketë një sistem performance, kush nuk arrin objektivin për uljen e humbjeve, do ti lërë vendin dikujt që di dhe dëshiron ta bëjë këtë punë më mirë”, shtoi ai. /Start/
als_Latn als_Latn als_Latn als_Latn als_Latn als_Latn als_Latn